Heathen

Heathen er et amerikansk thrash/speed metal-band.

Historie
Tidlig historie (1984 - 1986)
Heathen ble startet i 1984 av gitarist Lee Altus og trommeslager Carl Sacco. De ansatte vokalist Sam Cress og andregitarist Jim Sanguinetti. Bandet holdt sin første konsert 21. april 1985 uten bassist. Etter kort tid forlot Sam Cress og Jim Sanguinetti bandet, som ble erstattet av vokalist David Godfrey (nå David White, med etternavnet til hans biologiske far) og gitarist Doug Piercy, i tillegg til bassisten Eric Wong. 6. februar 1986 holder Heathen sin første konsert med den nye og første stabile oppstillingen.

I motsetning til mange andre thrash metal-band var ikke Heathen inspirert av punk rock, men tradisjonell heavy metal og spesielt New Wave of British Heavy Metal. Som en følge av dette tiltrakk ikke bandet seg like mange punkere og hardcore-fans som mange andre thrash metal-band, men hadde en fan bestående av «ekte» heavy metal-fans.

Studioutgivelser og oppløsning (1987 - 1992)
Flere musikere har spilt i Heathen. Det eneste medlemmet som har vært medlem så lenge bandet har vært aktivt er gitarist Lee Altus. Vokalist David White har vært vokalist siden 1985, med unntak av en periode i 1988–1989 da Metal Church-vokalist David Wayne og Exodus-vokalist Paul Baloff var medlem. Trommeslageren Darren Minter kom med i bandet i 1988 og har vært medlem siden, med unntak av perioden bandet var oppløst. Ellers har bandet hatt flere bassister og andregitarister spilt for Heathen.

Heathen ga ut sitt første studioalbum Breaking the Silence i 1987, og sitt andre (og foreløpig siste), Victims of Deception i 1991. Begge albumene høstet meget gode kritikker. Heathen planla så å utgi en EP med coverlåter. Daværende bassist Randy Laire ble drept i en bilulykke i juni 1991, men ble raskt erstattet med Ira Black. Black forlot Heathen senere samme år sammen med Doug Piercy (som hadde vært gitarist siden 1985). Heathen fikk to nye musikere til å erstatte dem, men ble så oppløst i 1992 og EP-en ble ikke utgitt.

Gjenforeningen (2001 - i dag)
11. august 2001 gjenforente Heathen seg for å spille en konsert på Thrash of the Titans som skulle samle inn inntekter til Testament-vokalist Chuck Billys kreftbehandling. Gjenforeningen bestod av de tidligere medlemmene David White, Lee Altus, Ira Black, Mike Jastremski og Darren Minter. I 2004 ble bassist Mike Jastremski erstattet med Jon Torres, og Heathen spilte inn den tidligere planlagte EP-en med coverlåter og ga den ut under navnet Recovered samme år. Gitarist Ira Black forlot Heathen litt senere, og i 2005 ble gitarist Terry Lauderdale med i bandet.

Hovedgitarist og grunnlegger Lee Altus ble i 2005 medlem av thrash metal-bandet Exodus, men har sagt at hans opphold i Exodus ikke vil påvirke hans innsats i Heathen. Heathen ga ut en 18 minutters lang demo i 2005, som har skapt høye forventninger for hva bandet velger å gi ut neste gang. Heathen holder for tiden på med et nytt studioalbum, som er planlagt å spilles inn høsten 2007 og gitt ut i mars 2008.

Medlemmer
Nåværende medlemmer
David White – Vokal
Lee Altus – Gitar
Terry Lauderdale – Gitar
Jon Torres – Bass
Darren Minter – Trommer

Tidligere medlemmer
Vokalister
Sam Cress (1985) (død, 2006)
David Wayne (1989) (død, 2005)
Paul Baloff (1988) (død, 2002)

Gitarister
Sven Sonderlund (Turné)
Ira Black (1991-1992, 2001-2004)
Doug Piercy (1985–1991)
Thaen Rasmussen (1991–1992)
Jim Sanguinetti (1985)

Bassister
Mike «Yaz» Jastremski  (1986-88, 2001-2004) (død, 2005)
Jason Vie Brooks (1991)
Manny Bravo (1989)
Vern McElroy (1989)
Marc Biedermann (1989)
Eric Wong (1985–1986)
Randy Laire (1991) (død)

Trommer
Carl Sacco (1984–1988)

Utgivelser
Studioalbum
ÅrTittelPlateselskapLine-up1987Breaking the SilenceCombat RecordsLee Altus, David White, Mike Jastremski, Doug Piercy, Carl Sacco1991Victims of DeceptionRoadrunner RecordsLee Altus, David White, Mike Jastremski, Doug Piercy, Darren Minter2010The Evolution of ChaosMascot RecordsLee Altus, David White, Kragen Lum, Jon Torres, Jon Allen, Darren Minter

Annet
ÅrTittelPlateselskapLine-up1986Pray for Death (Demo)Selvutgitt1987Set Me Free (Single)Combat RecordsLee Altus, David White, Mike Jastremski, Doug Piercy, Carl Sacco1988Demo with Paul Baloff (Demo)SelvutgittLee Altus, Paul Baloff, Mike Jastremski, Doug Piercy, Darren Minter1991Kill the King (Single)Roadrunner Records2004Recovered (Samlealbum)Relentless RecordsLee Altus, David White, Mike Jastremski, Ira Black, Darren Minter2005Demo 2005 (Demo)SelvutgittLee Altus, David White, Jon Torres, Darren Minter

 Eksterne lenker 


  Heathen på MySpace


Kategori:Thrash metal-band fra USA
Kategori:Speed metal-band fra USA
Kategori:Band etablert i 1984